Vă sună cunoscut?
Aveţi dureri abdominale, flatulenţă, diaree, constipaţie sau vă simţiţi balonat(ă).
Şi nu doar o dată sau de două ori pe an, ci mereu, uneori zile sau săptămâni la rând.
Sunteţi obosit(ă), epuizat(ă), deprimat(ă). Aveţi dureri de cap. Suferiţi.
Şi ce spun doctorii? Caută semne de inflamaţie.
Ei efectuează sau solicită o ecografie, o colonoscopie, teste alergologice. Caută tot felul de boli.
Doar când doctorii nu au găsit nimic, primiţi diagnosticul: sindrom de intestin iritabil.
Diagnosticul e vag, uneori rezultatul unui drum lung.
Şi tratamentul? E ca şi cum ai bâjbâi prin întuneric.
O schimbare a dietei şi a obiceiurilor alimentare.
Psihoterapie şi gestionarea stresului.
În funcţie de principalul simptom, medicaţie pentru diaree, constipaţie sau durere.
Antibiotice. Câteodată, şi antidepresive deasemenea. Funcţionează la unii, pentru alţii nu însă.
Câteodată, ameliorează simptomele pentru o scurtă perioadă, altădată pentru mai mult timp.
Multe lucruri se încearcă, cu mici rezultate.
Tratmentul sindromului de intestin iritbil este o chestiune de tatonare de tipul „încearcă şi vezi”.
Toate acestea frustrează pacientul. Şi îi frustrează şi pe medici.
Şi tu, te simţi în continuare constipat, ai diaree, senzaţia imperioasă de a urina, şi ai dureri abdominale.
Ce spun cercetătorii? Pentru ei, sindromul de intestin iritabil sau „S.I.I” pe scurt, este o boală complexă.
Mulţi factori contribuie la S.I.I. Puţini dintre ei sunt descifraţi.
S.I.I. are un impact negativ asupra calităţii vieţii multora
şi generează o povară financiară imensă la nivelul societăţii.
Sindromul de intestin iritabil are şi un element genetic.
Stilul de viaţă, obiceiurile alimentare, infecţiile, şi stresul joacă un rol, de asemenea important.
Aceştia pot face ca afecţiunea să se manifeste, sau să se agraveze.
Cercetătorii presupun că există o perturbare a comunicării căilor nervoase dintre creier şi intestin.
Sindromul de intestin iritabil este o boală cronică, care necesită tratament de lungă durată.
Şi doar când boala va fi pe deplin înţeleasă, vom putea să o tratăm corect.
Doar când vom identifica factorii genetici responsabili, vom putea distinge dintre subcategoriile de pacienţi
şi vom putea alege metoda de tratament potrivită fiecăruia.
Doar atunci, toţi cei care suferă de sindrom de intestin iritabil îşi vor recâştiga calitatea vieţii.